
నేను వైద్య పరీక్షలు చేయించుకోనునా మానసిక స్థితి భేష్.. డాక్టర్లను తిప్పిపంపిన జస్టిస్ కర్ణన్న్యూఢిల్లీ, మే 4: ‘అవి పిచ్చి జడ్జిలు ఇచ్చిన పిచ్చి ఆదేశాలు’... అంటూ సుప్రీంకోర్టు న్యాయమూర్తులపై కలకత్తా హైకోర్టు జడ్జి జస్టిస్ కర్ణన్ మండిపడ్డారు. తన మతి స్థిమితంపై వైద్య పరీక్షలు నిర్వహించాలని ఆదేశించిన సుప్రీంకోర్టు చీఫ్ జస్టి్సతోపాటు రాజ్యాంగ ధర్మాసనంలోని ఆరుగురు సభ్యులపై విరుచుకుపడ్డారు. ఇప్పటికే వారందరిపైనా ఆయన నాన్ బెయిలబుల్ వారెంటు జారీ చేసిన సంగతి తెలిసిందే. సుప్రీం జారీ చేసిన ఆదేశాలమేరకు జస్టిస్ కర్ణన్ను పరీక్షించేందుకు గురువారం నలుగురు వైద్యులతో కూడిన బృందం ఆయన నివాసానికి చేరుకుంది. అయితే, పరీక్షలు చేయించుకునేందుకు ఆయన నిరాకరించారు. ‘నేను మానసికంగా భేషుగ్గా ఉన్నా! నాలో ఏమాత్రం తేడా లేదు’ అని తేల్చిచెప్పారు. ఇలా వైద్యపరీక్షలు నిర్వహించాలనడం తనను అవమానించడం, వేధించడమేనని ఆక్రోశించారు. తన తిరస్కృతిని లిఖితపూర్వకంగా ఇచ్చారు. అదే సమయంలో... ఓ లాజిక్కూడా లేవనెత్తారు. ఇలాంటి పరీక్షలను సంరక్షకుడి (గార్డియన్) సమక్షంలోనే నిర్వహించాలని స్పష్టం చేశారు. ‘‘మా  కుటుంబ సభ్యులెవరూ ఇక్కడ లేరు. నా భార్య, ఒక కుమారుడు చెన్నైలో ఉన్నారు. మరో కుమారుడు ఫ్రాన్స్లో ఉద్యోగం చేస్తున్నారు. నాకు సంబంధించిన వాళ్లెవరూ లేకుండా నాకు వైద్య పరీక్షలు నిర్వహించడం కుదరదు’’ అని జస్టిస్ కర్ణన్ తేల్చిచెప్పారు. వైద్యుల బృందాన్ని వెనక్కి పంపించేశారు.

nenu vaidya pareekshalu cheyinchukonuna maanasika sthiti bhesh.. daaktarlanu tippipampina justis karnannyudilli, mee 4: ‘avi picchi jadjilu ichina picchi aadesaalu’... antuu supreenkortu nyaayamuurtulapai kalakatta hycortu jadji justis karnan mandipaddaaru. tana mathi sthimitampai vaidya pareekshalu nirvahinchaalani aadesinchina supreenkortu cheef jastistopatu raajyaamga dharmasanamloni aaruguru sabhyulapai viruchukupaddaaru. ippatike vaarandaripainaa aayana nan beyilable vaarentu jaarii chesina sangati telisinde. supreem jaarii chesina aadesaalameraku justis karnannu pareekshinchenduku guruvaram naluguru vaidyulatoe kuudina brundam aayana nivaasaaniki cherukundi. ayithe, pareekshalu cheyinchukunenduku aayana niraakarinchaaru. ‘nenu maanasikamgaa bheshugga unna! naalo ematram teda ledu’ ani telchicheppaaru. ilaa vaidyapareekshalu nirvahinchaalanadam tananu avamaaninchadam, vedhinchadamenani aakrosinchaaru. tana tiraskrutini likhitapuurvakamgaa icharu. adhe samayamlo... oo lajikkuda levanettaaru. ilanti pareekshalanu samrakshakudi (gardian) samakshamlone nirvahinchaalani spashtam chesaru. ‘‘maa  kutumba sabhyulevaruu ikkada leru. naa bharya, oka kumarudu chennailo unnaaru. maro kumarudu franslo udyogam chestunnaru. naaku sambandhinchina vaallevaruu lekunda naaku vaidya pareekshalu nirvahinchadam kudaradu’’ ani justis karnan telchicheppaaru. vaidyula brundaanni venakki pampinchesaaru.